(ایسبلان)
ایگید لر اویلاغی اصلان یاتاغی
داغلار سیرداشی دیر بیزیم ایسبلان
شاهین لر مسکنی ، شاه لار اوتاغی
گوزل لر باشی دیر بیزیم ایسبلان
بیر یانی اسبوسدو ، بیر یانی لایجان
اوتوز چئشمه سی وار زورو کَوَرجان
توپراغی سورمه دی ، داشلاری مرجان
بیر اوزوک قاشی دیر بیزیم ایسبلان
گون باتان طرفی سهند داغی دیر
ان گوزل زمانی ، باهار چاغی دیر
یالان دئییل دئسم ، جننت باغی دیر
نوحون همیاشی دیر بیزیم ایسبلان
سارا باخچاسی نین خوش مکانی وار
اریگی ، بادامی ، گیرده کانی وار
نئعمت لر کانی دیر هر ایمکانی وار
دوغال پا داشی دیر ، بیزیم ایسبلان
طبیعت بو کنده وئریب زینتی
بو کندین اهلی نین خوشدو طینتی
(دوزه قول) عهد ائدیب ، بودور نییتی
ابد یولداشی دیر بیزیم ایسبلان
azb_Arab azb_Arab azb_Arab azb_Arab azb_Arab ckb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab